Asit amarikani Maghreb Voices iraḥ d anewjiw ɣer tqiḍunt n Arrif i yeggin imeɣnas n CSMR Paris. Taqiḍunt-a i yellan « d azzareg n wemsawaḍ x tɣawsiwin n Arrif ». Ɛawed ḥuma: Ad ssusnen s tɣawsa n inecraf isertanen di Arrif. Ad ɛemmden x ddewla n Lmuɣrib bac ad terr x ddusi n tutriwin i dasen-ttren imezdaɣ n Arrif. Ad sfekkaren timesmumin ittbeddan aked tiseqqar n wemdan s lḥal n inekraf n Arrif. Ad azzlen x usnufsel-nnsen. Manaya tuɣa i d-ittwafsaren x deg usiwed n Paris qbel.
Deg wawal-nnes i Maghreb Voices, yenna Ɛimad Ṭahiri, issiwlen s yisem n tegrawt n Paris : « neccin di Tegrawt n Paris. Zegga bedden aṭṭas n inehziyyen s lesbab n Kuruna. Negga ḥuma ad ncrek ass-a. Ula kter awarni umi bedden aṭṭas n tecliwin deg Uruppa. Iswizan aked unhezzi agdudan di Arrif. Anhezzi n Arrif ass-a ɣer-s aṭtas n inecraf. Tteggen tikkest x macca tettren zzag-s ad ilin mliḥ cwayt di leḥbusat n Lmuɣrib ».
Mamec issiwel Ɛbdessamad Ayt Ɛica ula d netta x ujurnalist Ɛumar Rradi. D merra inekraf isertanen nniḍen i yellan di leḥbusat n Lmuɣrib.
kab_Latn kab_Latn kab_Latn